钦定古今图书集成/理学汇编/学行典/第188卷 > 许九
## 钦定古今图书集成/理学汇编/学行典/第188卷 > 许九

按《无锡县志》：“许九，本田家子，早丧父，独与母居。淳化
三年饥，九往来城邑求食养母，人厌其数，多斥之，九
绝粒病数日。时牟麦未登，九刈青煮食，得强起，念母
终不得食，哀痛不忍俱死，因持斧自断其手，手断血
不出，人皆异之。九乃系断手杖头，示信于市。于是众
皆哀感，争馈盘飧，母子俱全。进士孙浩以其事闻于”
令，令谓九伤毁支体，不孝，逐之。浩与俱去常州，留养
于家。九每与母同出，累日不至浩所。浩问之，曰：“所得
幸足供母，不欲数累长者。”浩益怜之，为置缁衣衣之。
居岁馀，母死，九服所得缁衣，漆其断手，口诵《浮图》言。
与母俱卒。